stanford-oval/wikipedia huggingface dataset:
Author-it

Author-it on teknisen dokumentoinnin tuottamiseen ja sisällön hallintaan tarkoitettu työkalu, jolla voi luoda, ylläpitää ja julkaista dokumentteja yhdestä lähteestä. Järjestelmän on kehittänyt Author-it Software Corporation, joka perustettiin 1996 Uuden-Seelannin Aucklandissa. Yhtiöllä on toimistot myös Kaliforniassa, Dubaissa ja Sydneyssä.
Author-itillä voi julkaista dokumentteja ainakin seuraavissa muodoissa:
RTF, PDF, tai Microsoft Word painettaville tai tulostettaville dokumenteille
Microsoft WinHelp (Windows Help)
Microsoft HTML Help
JavaHelp
Oracle Help for Java
Web Help (HTML-pohjainen, selaimessa toimiva ohje)
XML
DITA
Author-it tallentaa kaiken informaation objekteina tietokantaan, jota järjestelmässä kutsutaan kirjastoksi. Objektityyppejä ovat mm. kirjat, topikit, tiedosto-objektit (esim. kuvat), hyperlinkit, muotoiluun tarvittavat tyylit, sanastot, sisällysluettelot, hakusanaluettelot ja julkaisuprofiilit. Kirjastoa ja sen objekteja voi käyttää usea käyttäjä yhtä aikaa.
Author-it toimii pääasiassa pilvipalveluna, tosin työpöytäkäyttökin on mahdollista. Pilvipalvelua käytettäessä kaikki 
järjestelmän moduulit toimivat suoraan internet-selaimella. Järjestelmä sisältää seuraavat työnkulun perusvaiheet ja niihin liittyvät 
moduulit:
Sisällön tuonti (Import-moduuli)
Kirjoitus (Author-moduuli)
Katselmointi (Review- ja Contribute-moduulit)
Lokalisointi (Localize-moduuli)
Julkaisu (Author-moduuli)
Jakelu (Aspect-moduuli)
Järjestelmässä on sisäänrakennettuna lukuisia suotimia, joilla sisältöä voi tuoda. Lisäksi Author-it tarjoaa avoimen ohjelmointirajapinnan ja sovelluskehityspaketin, joiden avulla voidaan luoda lisää suotimia ja kytkeä Author-it osaksi mitä tahansa suurempaa järjestelmää, esimerkiksi tuotteen elinkaaren hallintajärjestelmää.
Järjestelmän käyttö saattaa vaatia kolmansien osapuolien lisenssejä, esimerkiksi seuraavia:
Microsoft Word
Adobe Acrobat
Java Runtime Environment (Java Virtual Machine)
Aiheesta muualla

Author-it-kotisivu
Author-it-pilvipalvelu[vanhentunut linkki]
Author-it-tuki Suomessa (Lionbridge Oy) (Arkistoitu – Internet Archive)
Author-it-käyttäjäryhmä (Arkistoitu – Internet Archive)
Author-itin YouTube-kanava
Author-it-blogi
Author-it Knowledge Center
Author-it Learning Center[vanhentunut linkki]
Author-it-kehittäjäyhteisö DevHub
Amerikan Samoa kesäolympialaisissa 2012

Amerikan Samoa osallistui Lontoon olympialaisiin vuonna 2012 joukkueella, johon kuului viisi neljää eri lajia edustavaa urheilijaa. Lipunkantajana avajaisissa sekä päättäjäisissä toimi uimari Ching Maou Wei.
Joukkue > Judo

Anthony Liu - Miesten alle 100 kg
Joukkue > Paini

Nathaniel Tuamoheloa - Miesten alle 96 kg vapaapaini
Joukkue > Uinti

Ching Maou Wei - Miesten 50 metrin vapaauinti
Megan Fonteno - Naisten 100 metrin vapaauinti
Joukkue > Yleisurheilu

Elama Fa'atonu - Miesten 100 metrin juoksu
Ali Reza Pahlavi I

Ali Reza Pahlavi I
Ali Reza Pahlavi (1. maaliskuuta 1922 – 17. lokakuuta 1954) oli Iranin šaahin Reza Shah Pahlavin toiseksi vanhin poika. Hänen veljensä oli Mohammad Reza Pahlavi. Kun Reza Shah joutui maanpakoon Mauritiukselle ja Johannesburgiin, Ali oli mukana. Hän meni naimisiin Christiane Cholewskin kanssa Pariisissa vuonna 1946. He saivat yhden lapsen Ali Patrick Pahlavin  (1. syyskuuta 1947). Ali Reza kuoli lento-onnettomuudessa 17. lokakuuta 1954, kun hänen lentokoneensa törmäsi vuoreen Alborz-vuoristossa.
Antiokhos XI Epifanes

Antiokhos XI Epifanes tai Filadelfos oli Seleukidien valtakunnan hallitsija, joka osallistui valtakunnan lopunaikojen sisällissotiin. Hän oli Antiokhos VIII Grypoksen poika. Kun Antiokhos X oli lyönyt Antiokhos XI:n veljen Seleukos VI:n, Antiokhos XI ja toinen veli Filippos I Filadelfos päättivät kostaa. He piirittivät Antiokian, mutta kärsivät tappion. Antiokhos XI pakeni, mutta hukkui 92 eaa. Orontes-jokeen yrittäessään ratsastaa sen yli.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| 0 | 1 | 2 | 3 |
| --- | --- | --- | --- |
|   | Edeltäjä: Seleukos VI Epifanes | Seleukidit   | Seuraaja: Filippos I Filadelfos, Demetrios III |
Anita Asante

Anita Asante
Anita Asante (s. 27. huhtikuuta 1985) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa 70 maaottelua ja tehnyt niissä kaksi maalia. Vuonna 2009 hän saavutti EM-hopeaa.
Asante esiintyi ensimmäisen kerran Englannin maajoukkueessa 19-vuotiaana toukokuussa 2004. Hän kuului Englannin joukkueeseen vuoden 2005 EM-kilpailuissa (ei pelannut), vuoden 2007 MM-kilpailuissa, vuoden 2009 EM-kilpailuissa, vuoden 2011 MM-kilpailuissa ja vuoden 2013 EM-kilpailuissa. Hän pelasi yhteensä 11 kertaa Englannin alle 17-vuotiaitten ja alle 19-vuotiaitten maajoukkueissa.
Asante liittyi Arsenaliin vuonna 1998. Vuonna 2008 hän siirtyi Chelseaan ja vuonna 2009 yhdysvaltalaiseen Sky Blue FC -seuraan. Yhdysvalloissa hän pelasi myös Saint Louis Athletican, Chicago Red Starsin ja Washington Freedomin joukkueissa. Sitten hän siirtyi Ruotsiin ja pelasi vuosina 2012–2013 Kopparbergs/Göteborg FC:ssä ja vuosina 2013–2017 FC Rosengårdissa. Vuonna 2018 hän palasi Chelseaan, ja vuonna 2020 hän siirtyi Englannin pääsarjaan nousseeseen Aston Villaan.
Andrea Briosco

Andrea Briosco eli il Riccio
Andrea Briosco (1470 Padova – 1532) oli italialainen arkkitehti, kuvanveistäjä ja pronssinvalaja. Hänestä käytettiin nimeä "Riccio" (= 'kiharatukkainen').
Il Riccio, Satiro con calamaio, Metropolitan Museum of Art.
Briosco oli syntymäkaupunkinsa Padovan monikupuisen Santa Giustina -kirkon (aloitettu 1516, Leopardin myöhemmin uudestaan suunnittelema) ja San Antonion Capella del Santon (1500) rakentaja. Tunnetumpi hän on kuitenkin pronssitöiden valajana. Hänen päätöinään pidetään Padovan San Antonio -kirkon suurta (3,92 m korkea, 1,12 m leveä) pronssista kandelaaberia (1515), joka on koristeltu ornamenteilla, allegorisilla, mytologisilla ja kristillisillä aiheilla, ja saman kirkon kahta pronssireliefiä David tanssii arkin edessä ja Judit ja Holofernes. Fyysikko Girolamon ja Antonio della Torren Veronassa San Fermossa olevan pronssi- ja marmorihaudan kauniista, Brioscon laatimista reliefeistä kahdeksan siirrettiin Louvreen. Lontoon Hertford Housen Wallace-kokoelmien hienoa Nymfien tanssia esittävää pronssireliefiä arvellaan (ehkä väärin) Brioscon työksi. Venetsian akatemiaa varten hän valmisti neljä reliefiä, jotka kuuluvat renessanssin parhaimpiin.
Aiheesta muualla

Kuvia tai muita tiedostoja aiheesta Andrea Briosco Wikimedia Commonsissa
Antiokia (Pisidia)

| Antiokia (Antiokheia)> Ἀντιόχεια |
| --- | --- |
 Antiokian arkeologista aluetta.
Sijainti
 Antiokia (Antiokheia)
Koordinaatit:  38°18′22″N, 31°11′21″E
Valtio:  Turkki
Paikkakunta:  Yalvaç, Isparta
Historia
Tyyppi:  kaupunki
Kulttuuri:  antiikki
Alue:  Pisidia
Aiheesta muualla
  Antiokia(Antiokheia) Commonsissa 
Infobox OKVirheellinen NIMI-arvo: 
Antiokia eli Antiokheia (m.kreik. Ἀντιόχεια τῆς Πισιδίας, Antiokheia tēs Pisidias, lat. Antiochia ad Pisidiam, Antiochia Caesareia tai Antiochia Caesaria) oli antiikin aikainen, hellenistinen kaupunki Pisidiassa. Se sijaitsi nykyisessä Turkissa noin kilometrin päässä nykyisestä Yalvaçin kaupungista Ispartan maakunnassa. Kaupunki sijaitsi kukkulalla, jonka korkein kohta on 1 236 m.
Kaupunki tunnetaan ennen kaikkea siitä, että apostoli Paavali kävi siellä ensimmäisellä lähetysmatkallaan. Sitä ei tule sekoittaa Antiokian kaupunkiin Syyriassa samoin nykyisen Turkin alueella, eikä muihin lukuisiin Antiokia/Antiokheia-nimisiin kaupunkeihin.
Andrea Brändli

| Andrea Brändli> Henkilötiedot |
| --- | --- |
Syntynyt: 5. kesäkuuta 1997 (ikä 27) Zürich tai Winterthur
Kansalaisuus:   Sveitsi
Jääkiekkoilija
Pelipaikka:  maalivahti
Maila:  vasen
Pituus:  168 cm
Seura
Seura:  Ohion osavaltionyliopisto
Sarja:  NCAA
Pelinumero:  20
Pelaajaura
Pääsarjaura:  2012–
Aik. seurat:  SC Weinfelden
Andrea Brändli (s. 5. kesäkuuta 1997) on sveitsiläinen jääkiekkomaalivahti, joka edustaa yhdysvaltalaista Ohion osavaltionyliopiston joukkuetta.
Ura

Brändli on EHC Klotenin kasvatti. Ensimmäiset pelit kotimaansa pääsarjatasolla hän pelasi ZSC Lionsissa kaudella 2010-2011. Kahden Lionsissa pelatun kauden jälkeen Brändli siirtyi SC Weinfeldeniin, jossa pelasi vuoteen 2018 asti edustaen pelaten pääsarjan lisäksi myös juniorijoukkueissa. Tuona aikana hän oli mukana voittamassa kahta Sveitsin mestaruutta.
Vuonna 2018 hänet valittiin Sveitsin maajoukkueeseen Pyeongchangin talviolympialaisiin. Brändli ei pelannut turnauksessa. Seuraavana vuonna hän pelasi maailmanmestaruuskilpailuissa kolmessa ottelussa.
Vuodesta 2018 lähtien Brändli on pelannut Ohion osavaltionyliopiston jääkiekkojoukkueessa.
Alue (täsmennyssivu)

Alue voi viitata seuraaviin:
alue, maanpinnan määräosa
alue, hallintoyksikkö Venäjällä ja eräissä muissa Itä-Euroopan ja entisen Neuvostoliiton maissa
pinta-ala, geometrinen käsite
alue, topologiassa yhtenäinen avoin joukko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alue”, voi hakea sivunnimihaulla, laajalla sivunnimihaulla tai tekstihaulla.
Artem Hrebenyk

| Artem Hrebenyk> Henkilötiedot |
| --- | --- |
Syntynyt: 4. heinäkuuta 2002 (ikä 22) Kiova, Ukraina
Kansalaisuus:   Ukraina
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  83 kg
Seura
Seura:  Yétis du Mont-Blanc
Sarja:  FFHG Division 1
Pelaajaura
Pääsarjaura:  2018–
Aik. seurat:  Bilyi Bars Bila Tserkva (Ukraina) BSFK Brovary (Ukraina) Dnipro H’erson (Ukraina) HK Krementšuk (Continental Cup) Ketterä (Mestis)
Artem Serhijovytš Hrebenyk (ukr. Артем Сергійович Гребеник; s. 4. heinäkuuta 2002 Kiova, Ukraina) on ukrainalainen jääkiekkopuolustaja, joka pelaa Ranskan toiseksi korkeimmalla sarjatasolla FFHG Division 1:n Yétis du Mont-Blancissa.
Ura > Seuraura

Hrebenyk on H’K Sokil Kiovan kasvatti. Hän pelasi juniorina sittemmin myös Venäjällä Kometa Samarassa, josta Hrebenyk palasi kaudeksi 2017–2018 kotimaahansa ja siirtyi Bilyi Bars Bila Tserkvan U16-joukkueeseen. Hän voitti kauden päätteeksi Ukrainan U16-sarjan pronssia. Kaudella 2018–2019 Hrebenyk nousi Bilyi Barsin miesten joukkueeseen, jossa hän pelasi Ukrainan liigassa 35 runkosarjaottelua tehopistein 1+5=6 ja seitsemän playoff-ottelua tehopistein 2+1=3. Hrebenyk teki miesten pääsarjadebyyttinsä vain 16-vuotiaana 16. syyskuuta 2018 Dynamo Harkovaa vastaan. Ensimmäisen pääsarjamaalinsa hän teki 29. joulukuuta 2018 Dynamo Harkovaa vastaan. Hrebenyk pelasi osan kaudestaan vielä myös Bilyi Barsin U19-joukkueessa, jossa hän voitti Ukrainan U19-sarjan mestaruuden.
Hrebenyk pelasi Bilyi Barsissa Ukrainan liigaa neljänä kautena, mutta kaudella 2021–2022 hän pelasi myös BSFK Brovaryn riveissä. Kaudeksi 2022–2023 Hrebenyk siirtyi Dnipro H’ersoniin. Hän voitti koko Ukrainan liigan puolustajien piste- ja maalipörssin tehoilla 14+14=28. Hrebenyk edusti kauden aikana myös HK Krementšukin joukkuetta Continental Cupissa.
Kaudeksi 2023–2024 Hrebenyk siirtyi 1+1-vuotisella sopimuksella Mestis-joukkue Imatran Ketterään. Hän teki runkosarjassa 41 ottelussa tehot 2+9=11 ja pudotuspeleissä yhdeksässä ottelussa tehot 2+1=3. Hrebenyk teki molemmat pudotuspelimaalinsa toisessa välieräottelussa 29. maaliskuuta 2024 vieraissa Kiekko-Espoota vastaan, joista toinen jäi Ketterän 2–3-voittoon päättyneen ottelun voittomaaliksi ja vei joukkueen ottelusarjassa 2–0-johtoon. Hrebenyk voitti kauden päätteeksi Mestis-hopeaa. Ketterä ei käyttänyt kauden päätteeksi hänen sopimuksessaan ollutta optiota.
Syyskuussa 2024 Hrebenyk siirtyi kauden 2024–2025 kattavalla sopimuksella Ranskan toiseksi korkeimmalle sarjatasolle FFHG Division 1:n Yétis du Mont-Blanciin.
Ura > Maajoukkueura

Hrebenyk edusti Ukrainaa IB-divisioonan MM-kilpailuissa vuosina 2022 ja 2023, joista jälkimmäinen turnaus päättyi hopeaan ja ensimmäinen pronssiin. Hän pelasi myös Milanon olympiakisojen 2026 karsinnoissa. Yhteensä Hrebenyk on pelannut 35 A-maaottelua tehden viisi syöttöpistettä. Hän teki A-maajoukkudebyyttinsä Beat Covid-19-turnauksessa 16. toukokuuta 2021 Slovenian Ljubljanassa Puolaa vastaan.
Hrebenyk pelasi myös alle 20-vuotiaiden IB-divisioonan MM-kilpailuissa vuonna 2022, jolloin hän toimi Ukrainan kapteenina ja voitti hopeaa. Hrebenyk pelasi myös talviuniversiadeissa vuonna 2023.
Aqua

| Aqua |
| --- | --- |
 Aqua esiintymässä 2009.
Tiedot
Toiminnassa:  1989–2001, 2008–2012, 2016–
Tyylilaji:  pop, eurodance, Hi-NRG
Kotipaikka:  Kööpenhamina, Tanska
Laulukieli:  englanti
Jäsenet:  Lene Grawford Nystrøm Rasted   René Dif   Søren Nystrøm Rasted  
Entiset jäsenet:  Claus Norréen  
Levy-yhtiö:  Universal Music Group  
Aiheesta muualla
Kotisivut
Infobox OKNimi-testi OK: 
Aqua on tanskalais-norjalainen eurodance-yhtye Kööpenhaminasta. Yhtye saavutti kuuluisuutta vuoden 1997 hitillä Barbie Girl. Kaikkiaan Aqua myi 30 miljoonaa levyä ja on kaikkien aikojen menestynein tanskalainen yhtye[lähde? ].
Aqua soitti vuoden 2001 Eurovision laulukilpailujen väliajoilla yhdessä Safri Duon kanssa, mutta ei osallistunut itse kilpailuun.
Aqua perustettiin nimellä Joyspeed vuonna 1994, vaikkakin yhtyeen tarina alkaa jo vuodesta 1989, jolloin René, Søren ja Claus tekivät soundtrackin elokuvaan Frække Frida. Kolmas ja läpilyöntisingle Barbie Girl julkaistiin 1997 ja se pärjäsi erityisen hyvin Euroopassa, mutta vastoin muuta eurodance-musiikkia se pääsi levitykseen myös muualla maailmassa ja nousi listojen kärkeen myös Brasiliassa, Chilessä, Australiassa ja Uudessa-Seelannissa.
Yhdysvalloissa Barbie-tuotemerkin omistava Mattel nosti kanteen väittäen laulun rikkovan tavaramerkkiään ja protestoi sen kaksimielisiä sanoituksia vastaan. Levy-yhtiö MCA Records taas haastoi Mattelin oikeuteen kunnianloukkauksesta eräiden yhtiön edustajien lausuntojen vuoksi. Oikeutta käytiin aina vuoteen 2002 kaikissa oikeusasteissa, jolloin Yhdysvaltain korkein oikeus viimein tuomitsi kappaleen sanoituksen perustuslain ensimmäisen lisäyksen turvaamaksi parodiaksi ja hylkäsi kunnianloukkaussyytteet. Myöhemmin Aqua ja Mattel ovat päässeet sopuun ja laulua on käytetty jopa Barbien virallisessa musiikkivideossa vuonna 2009.
Aquan suurimpia ja tunnetuimpia hittejä ovat Barbie Girl, Candyman, Around The World, My Oh My, Turn Back Time
ja Cartoon Heroes.
Yhtye hajosi vuonna 2001, mutta Lene, René ja Søren ovat jatkaneet yhteistyötä. Lene ja Søren olivat naimisissa keskenään vuosina 2001–2017, ja heillä on kaksi lasta. Aqua on kuitenkin tekemässä comebackia  . He esiintyivät kesällä 2008 tanskalaisella Grøn Koncert -kiertueella mm. Kööpenhaminassa ja Esbjergissä. He esittivät kiertueella kaksi levyttämätöntä kappaletta, "Back to the 80's" ja "Shakin' Stevens (is a superstar)". He esiintyivät myös vuoden 2019 kesällä Göteborgissa Vi som älskar 90 talet -festivaaleilla. Yhtyeen on määrä esiintyä vuonna 2020 ainakin Kanadassa ja he aikovat julkaista myös uutta musiikkia.
Jäsenet

Tämänhetkiset jäsenet
Lene Grawford Nystrøm Rasted (laulu) (1994–2001, 2008–2012, 2016–)
René Dif (laulu) (1994–2001, 2008–2012, 2016–)
Søren Nystrøm Rasted (kosketinsoittimet) (1994–2001, 2008–2012, 2016–)
Entiset jäsenet
Claus Norréen (kitara) (1994–2001, 2008–2012)
Albumit

Aquarium (1997)
Mania Remix (1998)
Aquarius (2001)
Cartoon Heroes: The Best of Aqua (2002)
Greatest Hits (2009)
Megalomania (2011)
Singlet

Itsy Bitsy Spider (1995 -Joyspeed)
Roses are Red (1996)
My Oh My (1997)
Barbie Girl (1997)
Didn't I (1997)
Doctor Jones (1997)
Lollipop (Candyman) (1997)
Turn Back Time (1998)
Goodmorning Sunshine (1998)
Cartoon Heroes (2000)
Around The World (2000)
Bumble Bees (2000)
Freaky Friday (2000 vain Japanissa)
We Belong to the Sea (2000)
Back To The 80's (2009)
My Mamma Said (2009)
Spin Me A Christmas (2009)
How R U Doin? (2011)
Playmate To Jesus (2011)
Like a Robot (2011)
Freaky Friday (2017)
Rookie (2018)
I Am What I Am (2021)
Anita Armfelt

Anita Helena Armfelt, o. s. Wasastjerna (12. tammikuuta 1909 Turku – 13. syyskuuta 1988) oli suomalainen ruotsin kielellä kirjoittanut kirjailija.
Anita Armfeltin vanhemmat olivat Viktor Waldemar Wasastjerna (1879–1941) ja Ebba Hildegard Öhrbom (1879–1951). Hän oli naimisissa kreivi Carl-Gustaf August Magnus Armfeltin (1897–1970) kanssa, joka omisti Vuorentaan kartanon Halikossa.
Teoksia

Väntan : romaani. Schildt, Helsingfors 1954
Väntrummet : kuunnelma. Radioteatern 1960
Bassnectar

| Lorin Ashton |
| --- | --- |

Henkilötiedot
Syntynyt: 19. helmikuuta 1977 (ikä 47)
Ammatti:  muusikko, musiikkituottaja
Muusikko
Taiteilijanimi:  Bassnectar
Aktiivisena:  1990-luku -
Tyylilajit:  Breakbeat, dubstep, glitch, drum and bass, trap
Levy-yhtiöt:  Amorphous Music, Om Records, Destroid Music
Aiheesta muualla
Kotisivut
  [ Muokkaa Wikidatassa ] [ ohje ]  
Lorin Ashton, taiteilijanimeltään Bassnectar, (s. 19. helmikuuta 1977) on yhdysvaltalainen elektronisen musiikin tuottaja ja DJ.
Diskografia

| --- | --- |
 Albumit 2001 Freakbeat for the Beatfreaks  2002 Beatfreak Bohemia  2003 Motions of Mutation  2004 Diverse Systems of Throb  2005 Mesmerizing The Ultra  2007 Underground Communication  2009 Cozza Frenzy  2011 Divergent Spectrum - US Billboard 200: #42  2012 Vava Voom - U.S Billboard 200: #34  2014 Noise vs. Beauty  2015  Into the Sun  2016 Unlimited  2020 All Colors Mixtapet 1999 Dreamtempo'  2008 Smashers & Mashers  2008 Leftfield Downtempo Hyphop  2009 Live Mixset for KISS FM  2010 2010 IDJ Mixtape  2010 Bassnectar BBC Mixtape  2011 Color Storm Remixtape  2012 Amorphous Music Mixtape Volume 7  2012 European Vacation Mix  2012 Freestyle Mixtape  2013 Immersive Music Mixtape- Side One  2013 Immersive Music Mixtape- Side Two Videot 2007 Bomb Tha Blocks  2012 Vava Voom  2012 Ugly :  Singlet ja EP:t 2002 Float  2004 Creation Lullaby  2005 Booty Line / California Sunrise  2005 Taurine Thruster  2005 Everybody  2006 Blue State Riddim  2007 Yo (feat. Kristina Maria)  2007 Bomb Tha Blocks  2008 Viva Tibet (feat. Freq Nasty)  2008 Heads Up EP  2009 Art of Revolution EP  2009 Land of the Lupes  2010 Timestretch EP  2010 Here We Go  2010 Bass Head  2010 Magical World (feat. Nelly Furtado)  2010 Wildstyle EP - US Billboard 200 peak: #102  2010 Wildstyle Method  2010 Deftones - Prince (Bassnectar Remix)  2011 Ellie Goulding - Lights (Bassnectar Remix)  2011 Upside Down  2011 Bassnectar & Seth Drake - Above and Beyond  2012 Vava Voom (Bassnectar & Lupe Fiasco)  2012 Ugly (Bassnectar & Amplive)  2012 Divergent Spectrum Remixes EP  2012 Up All Night Vol. 2 - Dark Room  2012 Freestyle EP - US Billboard 200 peak: #79  2013 Take You Down EP 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bassnectar
Käännös suomeksi
Alue-ekologinen suunnittelu

Alue-ekologinen suunnittelu tarkoittaa valtion mailla tehtävää metsän maankäytön suunnittelua. Suunnittelun toteuttaa Metsähallitus. Suunnittelun tavoitteisiin kuuluu taloudellisten, ekologisten ja sosiaalisten käyttömuotojen yhteensovitus.
Alue-ekologisessa suunnittelussa tarkastellaan suurta metsäaluetta kokonaisuutena. Tarkoituksena on ottaa metsänhoidossa huomioon alueelle tyypillinen luonto. Luonnon monimuotoisuus pyritään säilyttämään. Pieni metsikkö ei ole soveltuva useimmille lajeille vakaaksi elinympäristöksi ja siksi tarvitaan laajaa alueen suunnittelua, jotta luonnon tasapaino voidaan säilyttää. Alue-ekologiseen suunnitteluun kuuluu suojelualueiden, uhanalaisten lajien esiintymisalueiden, riista-alueiden, kulttuurikohteiden ja maisemallisesti arvokkaiden alueiden kartoitus. Tässä käytetään ATK-pohjaisia paikkatietojärjestelmiä, karttoja, ilmakuvia ja paikallisen väestön tuntemusta. Alueelle voidaan jättää käsittelemättömiä alueita, jotta eliöiden siirtymistä alueelta toiselle voidaan helpottaa ja näin turvata populaatioiden pysyvyys. Lisäksi näiden alueiden väliin voidaan jättää vähän käsiteltyjä alueita, ns. ekologisia käytäviä.
Andrea Caroppo

| Andrea Caroppo |
| --- | --- |

Euroopan parlamentin jäsen
 2.7.2019–12.10.2022  
Ryhmä:  EPP-ryhmä (2021–2022) ID-ryhmä (2019–2020)
Henkilötiedot
Syntynyt: 26. kesäkuuta 1979 (ikä 45) Poggiardo, Italia
Kansalaisuus:  italialainen
Tiedot
Puolue:  Forza Italia
Muut puolueet:  Pohjoisen liitto (2019–2020)
Aiheesta muualla
www.andreacaroppo.it
Andrea Caroppo (s. 26. kesäkuuta 1979 Poggiardo, Italia) on italialainen poliitikko. Caroppo edustaa Forza Italia -puoluetta. Aikaisemmin Caroppo on edustanut pohjoisen liittoa. Caroppo on toiminut Euroopan parlamentin jäsenenä heinäkuusta 2019 lokakuuhun 2022 saakka. Hän edusti Euroopan parlamentissa keskustaoikeistolaista EPP-ryhmää.
Aiheesta muualla

Andrea Caroppo Euroopan parlamentin jäsenet. Euroopan parlamentti.
Ali Reza Asgari

Ali Reza Asgari (1952–2010) (pers. ‏عليرضا عسگری‎ ) oli iranilainen kenraali ja vuoteen 2005 Iranin apulaispuolustusministeri, jonka uskotaan siirtyneen länteen toimittuaan vuosia yhteistyössä tietojen tuottamiseksi Iranin puolustuksesta. Asgari katosi Istanbulissa 7. helmikuuta 2007.
Sanomalehti Haaretzin mukaan hänellä voisi olla tietoa Iranin ydinohjelmasta ja hän olisi siirtynyt Turkista vapaaehtoisesti. Sen sijaan iranilaisten tiedotusvälineiden mukaan Mossadin tai CIA on saattanut kidnapata Asgarin Turkista.
Aiheesta muualla

DEBKA-file: The Vanishing Iranian General: Did He Leave or Was He Taken?
Amélie Mauresmo

| Amélie Mauresmo |
| --- | --- |
 Mauresmo vuoden 2005 Australian avoimissa
Henkilötiedot
Syntynyt: 5. heinäkuuta 1979  Saint-Germain-en-Laye 
Kansalaisuus:   Ranska
Tennispelaaja
Pituus:  175 cm
Paino:  69 kg
Kätisyys:  oikea
Ammattilaisena:  1993 ja 2010–2009
Palkintorahat:  15 022 476 USD
Kaksinpeli
Paras sijoitus:  #1 (13. syyskuuta 2004)
Turnausvoittoja:  25
Voitot/tappiot:  545–227
Grand Slam -turnauksissa
Australian avoimet:  voitto (2006)
Ranskan avoimet:  puolivälierät (2003 ja -04)
Wimbledon:  voitto (2006)
Yhdysvaltain avoimet:  välierät (2002 ja 2006)
Nelinpeli
Paras sijoitus:  29  (26. kesäkuuta 2006)
Voitot/tappiot:  92–62
Aiheesta muualla
ITF
WTA
Amélie Simone Mauresmo (s. 5. heinäkuuta 1979 Saint-Germain-en-Laye Ranska) on entinen ranskalainen tennispelaaja ja entinen maailmanlistan ykköspelaaja. Mauresmon vahvuuksia olivat hänen kovat, kierteiset kämmenlyöntinsä sekä yhden käden rystynsä (harvinaisuus nykypäivänä). Mauresmo on Australian avointen ja Wimbledonin mestari 2006.